Document ID: 32008D0609

DECIZIA COMISIEI
din 16 iulie 2008
de modificare a Deciziei 2006/636/CE de stabilire, pe stat membru, a defalcării anuale a valorii sprijinului comunitar pentru dezvoltarea rurală pentru perioada 1 ianuarie 2007-31 decembrie 2013
[notificată cu numărul C(2008) 3347]
(2008/609/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (1), în special articolul 69 alineatul (4),
întrucât:
(1)
Decizia 2006/493/CE a Consiliului din 19 iunie 2006 de stabilire a valorii sprijinului comunitar pentru dezvoltarea rurală pentru perioada 1 ianuarie 2007-31 decembrie 2013, a defalcării anuale a acestuia, precum și a sumei minime care trebuie alocată regiunilor care pot beneficia de obiectivul „convergență” (2) a fost modificată pentru se ține cont de decizia autorității bugetare de a transfera, în temeiul Regulamentului (CE) nr. 1698/2005, anumite credite de angajament destinate sprijinului comunitar, neutilizate în 2007, pentru dezvoltare rurală în anul 2008 și în următorii ani, în conformitate cu dispozițiile punctului 48 din Acordul interinstituțional între Parlamentul European, Consiliu și Comisie privind disciplina bugetară și buna gestiune financiară (3).
(2)
Decizia 2006/636/CE a Comisiei (4) ar trebui modificată în consecință,
ADOPTĂ PREZENTA DECIZIE:
Articolul 1
Anexa la Decizia 2006/636/CE se înlocuiește cu textul din anexa la prezenta decizie.
Articolul 2
Prezenta decizie se aplică începând cu exercițiul bugetar 2008.
Articolul 3
Prezenta decizie se adresează statelor membre.
Adoptată la Bruxelles, 16 iulie 2008.

Labels: 18
15
19
5